ועדת העבודה והרווחה, כנסת 25, פרוטוקול מספר 55, 2023-06-05 00:00

ישראל אייכלר: שלום וברוכים הבאים לישיבת ועדת העבודה והרווחה, ישיבה שנייה ליום זה, יום שני, ט"ז בסיון התשפ"ג

ישראל אייכלר:  היום נעסוק בתנאי עבודתם של המנופאים באתרי הבנייה, הנושא השני שישולב הוא הבקשה לדיון לפי סעיף 11 בתקנון הכנסת: הפעלת עגורנים מרחוק באתרי בנייה

ישראל אייכלר:  נתחיל בנושא הראשון ונמשיך עם הטכנולוגיה

ישראל אייכלר:  בישיבה הבאה נעסוק בתקנות עבודת נוער וזו תהיה ישיבה נפרדת

ישראל אייכלר:  נפתח עם דן ורשבסקי העגורן, בן בית בוועדה שלנו

דן ורשבסקי: שלום לכולם, אני לא אקח הרבה זמן, הפעם באתי מוכן

דן ורשבסקי:  אני דן ורשבסקי, יושב-ראש איגוד המנופאים מבית ההסתדרות הלאומית

דן ורשבסקי:  אעלה מספר נקודות

דן ורשבסקי:  אנחנו עומדים בפני ועדה מאוד חשובה, צריך להתחיל להתכונן ויש על הפרק דברים חשובים שאנחנו לא מבינים איפה הם תקועים והם יכולים לשנות את כל נושא הבטיחות

דן ורשבסקי:  המדובר בתקנות עגורנים, תקנות בנייה לחלוקת אחריות צודקת שזה ישפיע ישירות עלינו, לא מעבירים אלינו את הכוח, יש שם דברים שיכולים לשנות את כל נושא הבטיחות והשמירה

דן ורשבסקי:  מדברים על זה הרבה, כבודו, ואני מבקש ממך להתחיל לקדם את זה

דן ורשבסקי:  הסדרה ואכיפה: אני לא בא בטענות, כנראה שזו היכולת, אבל הכנסת יכולה לעזור למינהל האכיפה וההסדרה בעזרת חוק העסקת מנופאים מ-2018, הגברת האכיפה, שהמעסיקים יהיו אחראים על השכר

דן ורשבסקי:  היו חגים עכשיו, יש חברות שמקבלות אישור, 38,000 שקלים, אבל אין לו כסף, לא בודקים את האיתנות הפיננסית שלו ואז מה קורה? המנופאים מגיעים לקבל שכר ואין, אין פנסיה, חגים לא מגיע לך, אף אחד לא שומר על ההסכם הקיבוצי

דן ורשבסקי:  בגלל זה שלחנו נייר עמדה ובו דרישה שבדומה לתאגידים זרים יש למצוא פתרונות טובים

דן ורשבסקי:  מעסיקים חזקים בעלי איתנות פיננסית ישמרו ערבות

דן ורשבסקי:  לא יכול להיות שמעסיק מגיע והוא משלם ערבות חודש אחד ולא שם על פי כמות העובדים שיש לו בחברה

דן ורשבסקי:      רשויות מקומיות: ביום חמישי הייתה תאונה מאוד מצערת

דן ורשבסקי:  יש שיקול דעת למנופאי

דן ורשבסקי:  כל עוד נותנים לעבוד ויש לחברה אפשרות – היא תעבוד

דן ורשבסקי:  מנופאי גם, יש לו שיקול דעת

דן ורשבסקי:  היה אפשר לעבוד

דן ורשבסקי:  כל המדינה סבלה באותו יום ובנס רק שם זה קרה

דן ורשבסקי:  תדהר היא חברה טובה ששומרת על הבטיחות, אנחנו עובדים איתה המון, היא יוצרת המון עבודה

דן ורשבסקי:  איפה הרשות המקומית בסיפור הזה כשיש התראות חמות מ-17:00 – 19:00 על סכנה של רוחות חזקות

דן ורשבסקי:  למה רשות מקומית שאחראית על שלום הציבור לא יוצאת לשטח שלה ואוסרת על עבודת מנופים

דן ורשבסקי:  זה פשוט וסוגר את הסיפור

דן ורשבסקי:  לא יקרה כלום אם שעתיים לא יעבדו

דן ורשבסקי:  כבודו, כולם מדברים על כסף וכסף

דן ורשבסקי:       משרד התחבורה: יש חוקים שנמצאים במשרד התחבורה כבר והם לא מיישמים אותם

דן ורשבסקי:  אחזקת מנוף

דן ורשבסקי:  כל נושא הריקול שקורה בחו"ל מעבירים לארץ, אף אחד לא אחראי על זה וזה לא עובר לשטח שלנו

דן ורשבסקי:  מצב התחזוקה על הפנים ברמה כזאת שיושבות חברות, מקדמות כל מיני קרוניות, דבר פשוט קודם כל, תסדרו לנו את המנופים שידעו לעבוד, שאנשים שבאים לתקן לנו את המנוף יהיו בעלי מקצוע

דן ורשבסקי:  שלא אחד יגיד: "אחי, תתרגל, זה מנוף משנות ה-70, אתה לא מכיר אותו"

דן ורשבסקי:  לא רוצה את זה, זה בדיוק כמו שאתה מקבל רכב מהכנסת ואף אחד לא יגיד לך: אדוני, ההגה קצת עקום, תתרגל, זה בסדר, אפשר לנהוג עליו"

דן ורשבסקי:       הפעלה מרחוק: אני לא נגד אבל אני מאוד נגד איך שמציגים את זה

דן ורשבסקי:  אם רוצים להכניס משהו אז ישנן ועדות מקצועיות שיושבים בהן אנשי מקצוע

דן ורשבסקי:  אני שומע זעקות: זה ימנע נפילות מנופאים

דן ורשבסקי:  מנופאי חייב לעלות בכל בוקר לבדוק את המנוף, זה לא ימנע טיפוס של המנופאים על העגורן, זה לא ימנע את התאונות שקרו ביום חמישי בגלל הרוחות

דן ורשבסקי:  להיפך, אם שם המנופאי עוד ניסה לעשות משהו, פה הוא לא ירגיש מהקבינה

דן ורשבסקי:  אם הולכים לדבר על זה, אני רואה קצת צביעות

דן ורשבסקי:  נהרגים כל-כך הרבה אנשים, אנחנו נלחמים פה ואני יודע כמה אתה משקיע וכן עוד הרבה ארגונים

דן ורשבסקי:  פתאום כל חברי הכנסת פה למען הפעלה מרחוק

דן ורשבסקי:  אני רוצה כל שבוע דיון פה שכל חברי הכנסת יתאספו, שזה לא יהיה משהו עסקי ומדובר בהרבה כסף אלא חיי אדם

דן ורשבסקי:  פתאום יש הפעלה מרחוק

דן ורשבסקי:  למה? זה דורש דיון

דן ורשבסקי:  דבר אחרון, נמנע ממני בישיבה הקודמת להיות פה

ישראל אייכלר: מי מנע ממך?     

דן ורשבסקי: הייתי עם המשפחה

ישראל אייכלר: אה, שלא יובן שמנענו ממישהו

ישראל אייכלר:  נבצר ממך

דן ורשבסקי: נבצר, הייתי עם המשפחה

ישראל אייכלר: לבריאות

דן ורשבסקי: שמעתי דבר מאוד מסוכן, מאוד

דן ורשבסקי:  ארגון עובדים, בשקט, בלי שאף אחד ידע, חותם בספטמבר הסכם קיבוצי ביחד עם הקבלנים על נוהל ענישת פועלים

דן ורשבסקי:  אני חושב שקודם כל אסור להחיל את ההסכם הזה וצריך למנוע אותו כל עוד אין תקנות ואין אחריות על מנהלי פרויקטים

ישראל אייכלר: דיברת כבר שש דקות

ישראל אייכלר:  הנושא של ענישת פועלים לא הובא בפני הוועדה אז נשאיר אותו לפעם אחרת

דן ורשבסקי: זה חשוב

דן ורשבסקי:  אם זה יעבור - - -     

ישראל אייכלר: אמרת הרבה דברים חשובים, אני רוצה לשמוע את תגובת משרד העבודה, אני לא יכול לשמוע את הטענות שוב ושוב ולא לשמוע פתרון

ישראל אייכלר:  עורך הדין יובל גל אביעד, ראש תחום בטיחות בעבודה, לשכה המשפטית

יובל גל אביעד: אני פה

ישראל אייכלר: התייחס בבקשה לדברים שאמר דן

יובל גל אביעד: אתייחס לדברים המשפטיים ולדברים המקצועיים יתייחסו הגורמים המקצועיים שיושבים כאן

ישראל אייכלר: בבקשה

ישראל אייכלר:  אני רוצה תשובות כי כבר היו לנו הרבה דיונים ואנחנו חוזרים על עצמנו

יובל גל אביעד: הרציונל הוא בהחלט חשוב

יובל גל אביעד:  אנחנו, כמשרד הממשלתי שעוסק בעניין הזה מתחברים לרציונל הזה וטוב שמדברים עליו

יובל גל אביעד:  יש שני סטים של תקנות שנמצאות בתהליכי עבודה, הסט הראשון עניינו תיקון תקנות העגורנים והסט השני עניינו תיקון תקנות עגורני צריח

יובל גל אביעד:  התקנות הללו, מבחינת הנוסח, כבר נמצאות בשלב שאחרי הליכי ה-RIA והערות הציבור והן נמצאות איתי

יובל גל אביעד:  יש עוד מספר קטן של היבטים שלאחר בחינתם אנחנו מעבירים את זה למשרד המשפטים לצורך התייעצות עם הלשכה המשפטית של משרד המשפטים על פי ההליכים הנדרשים

יובל גל אביעד:  אנחנו מקווים שנסיים את ההליכים

יובל גל אביעד:  אחד מההליכים נוצר בעקבות הערות שהתקבלו ל-RIA ונדרשות לנסח עוד סעיף נוסף מהותי לתוך הנוסח

יובל גל אביעד:  אני מקווה מאוד שנקבל אישורים כדי להמשיך בדרך

יובל גל אביעד:  ההליך המדובר מתקיים כבר עכשיו

ישראל אייכלר: מתי הוועדה תקבל את התקנות לצורך אישור?     

יובל גל אביעד: לגבי תקנות עגורני צריח יש עניין שצריך לברר מול משרד התחבורה בהמשך למה שהאדון אמר פה

יובל גל אביעד:  לאחר מכן הדבר יועבר למשרד המשפטים

יובל גל אביעד:  מדובר בהליך חקיקתי, יש הליכים שצריך לעבור

יובל גל אביעד:  אנחנו, בתוך המשרד, מבחינת הניסוח, השלמנו את הדברים ואנחנו מעבירים את זה לייעוץ וחקיקה לאחר שנברר את שתי הנקודות האחרונות ומשם נמשיך

ישראל אייכלר: יש לך איזה תאריך משוער לתת לי?      

יובל גל אביעד: הייתי צריך לתת תאריך לגבי תקנות הבנייה אז נתתי

ישראל אייכלר: היה צריך לעשות זאת אתמול

ישראל אייכלר: ההליכים האלה – שנה, שנתיים – כמה זמן?      

דן ורשבסקי: זה כבר שלוש שנים

יובל גל אביעד: זה כבר התארך בגלל תהליכי הRIA-, בגלל הערות

יובל גל אביעד:  נעשתה פה עבודה די רצינית ולכן זה לקח זמן

יובל גל אביעד:  אני לא יכול לתת תאריכים ולהתחייב בשם משרד המשפטים, צריך לשאול אותם לגבי סדרי העדיפויות שהם נותנים לעניין

יובל גל אביעד:  מבחינתנו זה חשוב

ישראל אייכלר: מבחינת משרד העבודה, החלק שלך

יובל גל אביעד: יש שני דברים מהותיים: תקנות עגורני צריח, אנחנו צריכים אישור לגבי סעיף נוסף של משרד התחבורה, האדון הנכבד דיבר קצת על הדבר הזה

יובל גל אביעד:  לאחר אישור זה - - -     

ישראל אייכלר: מה זה הדבר הזה, תזכיר לי, מדובר בחלק מהנושא שלשמו נתכנסנו

רן כהן: נכון, רן כהן ממינהל הבטיחות במשרד העבודה

רן כהן:  תקנות עגורני צריח הן תקנות מאוד ותיקות, מעל 50 שנים

רן כהן:  במהלך השנים התווספו להן נהלים שונים בצורת טלאי על טלאי וזה לא אמור להיות כך

רן כהן:  כשפתחנו את התקנות לפני שנתיים וחצי, אחד הדברים שקפצו, כשל שוק שחייבים לטפל בו, הוא עניין אחזקה, חלקים ואחריות

רן כהן:  זה שמעביר את העגורן אל הקבלן, אני בעל הקבלן ואני צריך את אחריות המשווק לכלי

רן כהן:  למשרד התחבורה יש חקיקה קיימת בנושא ציוד מכני, בתוך חקיקה זאת יש גם הגדרה שאליה נכנס עגורן צריח

רן כהן:  החקיקה קובעת חובות של היצרן וחובות של היבואן וחובות של המשווק

רן כהן:  היא קובעת, למשל, חובת הודעה לשוק לגבי ריקול

רן כהן:  אם יש רכב שקנית והיצרן בהולנד מצא שיש תקלה הוא חייב בריקול, אין הדבר כן בתחום עגורני הצריח

רן כהן:  אם חקיקת הריקול שקיימת מ-2016 תחול על עגורני הצריח כפי שהיא חלה על ציוד מכני אחר אז המצב יהיה הרבה יותר טוב, כולל לגבי חלפים ואחזקה מונעת וכולי

רן כהן:  אנחנו הכנסנו את זה לטיוטת התקנות ופרסמנו את הטיוטה, כרגע היא באתר התסקירים ואפשר למצוא אותה כחלק מהתהליך של הערות הציבור

רן כהן:  משרד התחבורה לא כל-כך רוצה להרחיב את מה שהוא אמור לעשות, לדעתנו

ישראל אייכלר: יש כאן נציג של משרד התחבורה?     

רן כהן: פנינו למשרד התחבורה, פנינו למנכ"ל, לכמה מנכ"לים, פנינו ללשכה המשפטית שלהם וגם למשרד המשפטים על מנת שיעזרו לנו לקדם את זה

רן כהן:  בלי הנושא של האחזקה יהיה חור גדול מאוד ברגולציה

רן כהן:  אנחנו לא ניכנס במקום משרד אחר, אין לנו את המשאבים ואת החקיקה

רן כהן:  אנחנו מחכים למשרד התחבורה

רן כהן:  מבחינתנו אפשר להתקדם גם בלי אבל התנועה תהיה איטית

ישראל אייכלר: אוסאמה סוכאר ממשרד התחבורה נמצא פה? נציג משרד התחבורה נמצא פה? אנחנו זימנו אותו אז אם הוא ייכנס נשאל אותו

ישראל אייכלר:  אם זה חונה שם אז התחבורה צריכה להניע את הסעיף הזה

ישראל אייכלר:  חבר הכנסת מישרקי, אתה רוצה לומר משהו?     

יונתן מישרקי: לא עכשיו

ישראל אייכלר: אז אני עובר הלאה

ישראל אייכלר:  חזי שוורצמן נמצא פה? כן

ישראל אייכלר:  מה אתה יכול לחדש לנו מאז הישיבה הקודמת לגבי העגורנים

חזי שורצמן:  שלום רב מה שרן ציין זה דבר חשוב, לאחר התאונה ביבנה התברר לנו ולכל המשק - - -     

ישראל אייכלר: כדאי להסביר לפרוטוקול מה קרה שם

חזי שורצמן: הייתה תאונה שנהרגו בה ארבעה אנשים כתוצאה מפירוק של עגורן, משהו טראגי שאי-אפשר לתאר ולשער

ישראל אייכלר: באיזה תאריך זה היה?     

חזי שורצמן: ב-19 במאי 2019

חזי שורצמן:  בתקנות אין הגדרה, כבוד היושב-ראש, מי מפרק ומי מרכיב ומי מתחזק

חזי שורצמן:  אם נצא אנחנו, חברי הוועדה, אל המגרש הסמוך אנחנו רשאים לפרק עגורן

חזי שורצמן:  לא ייתכן כזה מצב

ישראל אייכלר: מ-2019 ועד היום לא תוקן שום דבר?      

חזי שורצמן: מ-2019 ועד היום

חזי שורצמן:  יש נוסח שנמצא בידנו, הוצאנו אותו לציבור - - -     

קריאה: - - - שלוש שנים לפני התאונה

ישראל אייכלר: אתה תכף תדבר

ישראל אייכלר: הוצאנו את זה לציבור ועכשיו אנחנו מול משרד התחבורה

ישראל אייכלר:  העליתי את זה בפני הנהלת המשרד החדשה

ישראל אייכלר:  זה לא יעכב אותנו גם אם לא נקבל תשובה ממשרד התחבורה אנחנו נתקדם מול משרד המשפטים

ישראל אייכלר: זו הבשורה?      

רן כהן: אני חייב להגיד משהו לגבי הרגולציה כיום: הרגולציה בישראל מחמירה יותר מאירופה

רן כהן:  בגרמניה הם אפילו לא מחילים את התקן האירופאי אלא מחילים דרקטיבה שהיא רמה אחת מלמעלה וכל מי שרוצה להביא עגורן בכלל לא נדרש לבדוק עמידה בתקן ובגלל זה יש לנו כניסה וזליגה ממדינות עולם – לא רוצה להגיד שלישי כי הדברים משודרים, פעם אחת אמרתי משהו וקיבלתי מכתב משגרירות מסוימת – בואו נאמר שזה לא מאירופה

רן כהן:  משנת 2010 חסמנו את כל העגורנים שהם מגיל של 10 שנים ומעלה

רן כהן:  יש הצערה של העגורנים כבר 13 שנים, יש רגולציה כבדה שמחילה את התקן האירופאי ברובו אף על פי שבאירופה עצמה לא מחילים אותו

רן כהן:  אין פה הפקרות אבל כמו כל דבר, כשאתה פורש רשת אתה עובד בלצמצם את החורים עוד קצת כדי לתקן את הפגיעות

ישראל אייכלר: אני חייב לציין שהתחושה אצל העגורנים היא קצת שונה, הם כן חושבים שהכול משנות ה-70, כך אני שומע מהם, אם אני יודע להבין את מסריהם

ישראל אייכלר:  אבקש שמשרד התחבורה יעביר את התייחסותו לוועדה, אם לא יגיע לכאן נציג אז לפחות בכתב

ישראל אייכלר:  הם חייבים להזיז את העניין הזה, חייבים לרתום את משרד התחבורה וגם את משרדי העבודה והמשפטים

ישראל אייכלר:  אני לא מקבל את העובדה שמ-2019 ועד היום לא תוקן דבר

ישראל אייכלר:  פעם ידענו שכנסת זה ארבע שנים, אפילו כנסות מתחלפות יותר מהר

ישראל אייכלר:  מדובר בחוק שלא מגיע למימוש והוא עוסק בבטיחות

ישראל אייכלר:  רועי ויינשטיין, בבקשה

אריאל ויינשטיין: שלום רב, תודה רבה לכל חברי הוועדה

אריאל ויינשטיין:  לי קוראים רועי ויינשטיין, אני יושב-ראש ארגון מפעילי עגורן צריח מטעם ההסתדרות הכללית החדשה

אריאל ויינשטיין:  חלקכם אולי זוכרים אותו עוד מפעולות קודמות

אריאל ויינשטיין:  בחמש השנים האחרונות נעלמנו מפה

ישראל אייכלר: למה, אני ראיתי אותך לפני כמה חודשים

אריאל ויינשטיין: עמדי לפני הוועדה ואני בקשר עם איציק היועץ שלך אבל העבודה שלנו מתרחשת בשטח

אריאל ויינשטיין:  בכל אופן, נושא הדיון הוא "תנאי עבודתם של המנופאים באתרי הבנייה"

אריאל ויינשטיין:  באנו לציין, כי יש פה המון אנשים שמכורים לסטטיסטיקות ואנשים שעושים הרבה כסף על כל הענף

אריאל ויינשטיין:  נעים מאוד שבאתם – בואו נדבר בשם המנופאים

אריאל ויינשטיין:  ביום חמישי הייתה מכת רוח, בין 17 קמ"ש ל-109 בפחות מארבע דקות

אריאל ויינשטיין:  העיתונאים ראו שני מנופים שנפלו, אחר כך הם הבינו שהיו גם מנופאים

אריאל ויינשטיין:  העיתונות לא הגיעה לכך שבו בזמן היו 1,500 מנופאים ברחבי הארץ, מתווכחים עם מנהלי העבודה, עם כל מיני - - - ציניים, על למה הם יכולים או לא יכולים לעבוד

אריאל ויינשטיין:  חברות מכובדות, מנהלי עבודה מצלמים את המנופאים למעלה ומתחילים להגיד: "המנופאי הזה בלי ניסיון, ילד עם חודשיים ניסיון, שירד למטה"

אריאל ויינשטיין:  זו המציאות בענף הבנייה

אריאל ויינשטיין:       אנחנו באים לכאן עם ים של תקנות, תופסים את המינהל ואת כולם אבל בשורה התחתונה, בשטח, אנחנו לא מרגישים את זה כיוון שלמנופאים אין לאן לשקף את המציאות הזאת

אריאל ויינשטיין:  כבוד היושב-ראש, אני רוצה לחזור לבוקר הזה

אריאל ויינשטיין:  הבוקר מנופאי שלנו ישב באתר של דימרי וראה כבל במצב מחריד

אריאל ויינשטיין:  המנופאי, עובד כבר שלוש שנים, לא מרגיש שהוא מספיק בטוח בנושא הזה ושולח למנהל העבודה

אריאל ויינשטיין:  מנהל העבודה קורא לטכנאי

אריאל ויינשטיין:  מגיע טכנאי של סקייליין שמרגיש אור ומרגיש טוב לתת למנופאי בראש שהוא פשטו רכיכה ופחדן ושימשיך לעבוד וזה ככה

אריאל ויינשטיין:  המנופאי מגדיל ראש ואומר שהוא ילך עד לבודק המוסמך

אריאל ויינשטיין:  הבודק המוסמך, מר אמיר גהלי , שמעביר לפעמים גם שבעה ושמונה טסטים ביום, והדבר הזה קורה בכל יום, 274 ימי עבודה בשנה

אריאל ויינשטיין:  בודקים מוסמכים שהם האפיפיור בתחום, הם אומרים, כבוד היושב-ראש, אם הם אומרים שזה בסדר – זה בסדר

אריאל ויינשטיין:  אין לי מעליו ואין לי צורך להתווכח איתו

אריאל ויינשטיין:  מסתבר שגם שם יש הימור על החיים שלנו

אריאל ויינשטיין:  המנופאי פנה לאמיר גהלי ואמיר גהלי פשוט אישר את המנוף

אריאל ויינשטיין:  כשפנינו לבודק מוסמך אחר הוא אמר: אתם נמצאים במקום מאוד מסוכן, תיזהרו

אריאל ויינשטיין:       זאת המציאות, מנופאים עומדים כשהבטיחות היא על היד שלהם ומצד שני שיקולי הפרנסה

אריאל ויינשטיין:  אם אני רוצה לסכם את הדברים שלי, כבוד יושב-ראש הוועדה, כל-כך הרבה ועדות היו של מלא אנשים שזורקים סטטיסטיקות אבל בואו נדבר תכלס, את המסמך למשרד התחבורה כתבנו לפני שלושה חודשים

אריאל ויינשטיין:  הוא הגיע עד לאבנר ועד למירי רגב ונעצר לפני שלושה שבועות

אריאל ויינשטיין:  רשם הקבלנים מתהדר בתוכנית כוכבים נפלאה אבל איפה רשם הקבלנים מאפשר למנופאים שמשקפים את המצוקות מהשטח ואיך הקבלנים נראים? בתוכנית הכוכבים הם נראים מושלמים, יוצאת להם קרן שמש, אני לא רוצה להגיד מאיפה

אריאל ויינשטיין:  עכשיו, כולם באו להגיד כמה הם בסדר ושזה המקרה הקטן

אריאל ויינשטיין:  לא, המצב לא בסדר

אריאל ויינשטיין:  שלחנו מכתב למינהל האכיפה והאסדרה והגשנו שאילתה לראות מה קורה עם התלושים והכול

אריאל ויינשטיין:  שלחו לנו מכתב שמתאר כמה מושלמים הם אבל 80% מהענף בחצי-חצי וחברות כוח אדם קיקיוניות שקשורות ישר לשחור ולפרוטקשן

אריאל ויינשטיין:  אני, כמנופאי, איש משפחה, צריך להתמודד עם משפחת פשע כי לקבלן אין אומץ והאכיפה לא עובדת בימי שישי

אריאל ויינשטיין:  זה המצב ואלו תנאי השטח

ישראל אייכלר: תודה, נראה שאמרת את הכול, בעיקר במשפט האחרון

אריאל ויינשטיין: אני רק רוצה להגיד משפט אחרון ובכך אסכם

ישראל אייכלר: בבקשה

אריאל ויינשטיין: אנחנו, ארגון מפעילי עגורני צריח, מודיעים לחברי הוועדה שאנחנו לא מחכים לכם שתעשו דברים

אריאל ויינשטיין:  אנחנו נשקף את השטח, נשקף את איך שאתם מטפלים בבעיות ולא אכפת לנו אם תטפלו או לא תטפלו

אריאל ויינשטיין:  לא תטפלו – גם העיתונות תראה שלא טיפלתם

אריאל ויינשטיין:  נמאס לנו לחכות לכם, נמאס לנו לשמוע ועדות

ישראל אייכלר: תודה רבה לך

ישראל אייכלר:  מישהו מהצוותים המקצועיים רוצה לדבר?     

ישראל אייכלר: שלום רב, אני יושב פה שש שנים, אני מלווה לא מעט נציגי משפחות שקרוביהן נהרגו או נפצעו

ישראל אייכלר:  הנושא הזה, מה שאני רואה פה היום הוא בבחינת זריקת אחריות של מינהל הבטיחות בעבודה

ישראל אייכלר:  המינהל מנסה להתנער מכל התחום של טיפול במנופים ולהשליך אותו על משרד התחבורה שאין לו שום קשר לנושא

ישראל אייכלר:  יש תקנות שקובעות שמינהל הבטיחות אחראי על המנופים

ישראל אייכלר: אני שאלתי למה התקנות עוד לא אושרו בוועדה, התשובה שלהם הייתה שזה מתעכב במשרד התחבורה, זה לא קשור למה שאתה אומר

ישראל אייכלר: אני חושב שזה קשור אבל לא משנה

ישראל אייכלר: טוב

ישראל אייכלר: בקשר לחוסר העשייה, אותו סיפור של אי-הסדרת נושא פירוק והרכבת מנופים, זה עלה בעקבות תאונה שהייתה ב-2010 בה נהרג אלכסנדר מויסייצ'יקוב שנפל מתא מפעיל ברמת גן

ישראל אייכלר:  בית המשפט, בתיק הפלילי, העביר את פסק דינו למשרד העבודה ב-2017 או ב-2016 תוך דרישה מהמשרד להסדיר את נושא הפירוק וההרכבה והם לא עשו עם זה כלום

ישראל אייכלר:  לקחו את פסק הדין וזרקו אותו למגירה

ישראל אייכלר:  זה בנוגע לפירוק והרכבה

ישראל אייכלר:  שמונה שנים הם מזלזלים ולא עשו עם זה שום דבר

ישראל אייכלר:  בעקבות האירוע שהיה בהרצליה, שזה גם כלי של חברת סקייליין שהשם שלהם עלה פה כמה פעמים היום - - -      

אריאל ויינשטיין: אבל לא היית באתר, למה אתה מדבר על דברים שאתה לא יודע

ישראל אייכלר: אל תפריע לי כשאני מדבר, לא הפרעתי לך

ישראל אייכלר:  זה שזה כלי של סקייליין אין על זה מחלוקת

ישראל אייכלר:  מה התגלה? התגלה שבאתר הזה יש עוד שישה מנופים, כשהמנופים הללו נמצאים במצב של אין שירות – אין בהם תא מפעיל – תלויות למעלה משקולות, מעל בית ספר

ישראל אייכלר:  אני שאלתי - - -      

אביב כרמל: זה שקר מה שאמרת עכשיו

קריאה: - - -      

אביב כרמל: חברים, זה שקר

ישראל אייכלר: שישה כלים עם משקולות של מעל שלושה טון מסתובבים

ישראל אייכלר:  יש תקנות, התקנות אומרות שאסור בתכלית האיסור להשאיר מטען תלוי על מנוף כשאין תא מפעיל ומפעיל על העגורן

אביב כרמל: אבל זה לא מטען

ישראל אייכלר: אל תפריע לי

ישראל אייכלר:  התברר שחברת - - -     

אביב כרמל: אתה טועה ומטעה סתם

ישראל אייכלר: התברר שחברת סקייליין

ישראל אייכלר:  עשו קומבינה, הם הרימו את זווית החנייה של המנוף - - -     

אביב כרמל: אתה לא מבין בזה כלום, איך אתה מקשקש קשקושים, בחייך

ישראל אייכלר: רגע, לא הפרעתי לך

אביב כרמל: דמגוגיה בגרוש, בחייך

ישראל אייכלר: תוצא את האישור - - -      

אביב כרמל: יש - - - מה אתה רוצה - - -     

ישראל אייכלר: יש לך עוד 20 שניות, מר אסל

ישראל אייכלר: הדבר החמור הוא שמינהל הבטיחות ידע מהדבר הזה

ישראל אייכלר:  דוד נגר במשרד העבודה ידע מהדבר הזה והוא נותן לעשות דברים בניגוד למה שכתוב בתקנות

ישראל אייכלר:  קודם כל, אם - - -     

אביב כרמל: ישראל, אתה מייצג פורום מכובד ואתה לא מכבד את האנשים שאותם אתה מייצג

ישראל אייכלר: תוציא את האישור - - -     

אביב כרמל: הרי מה שאתה אומר לא מחובר למציאות

ישראל אייכלר: לא מחובר?     

אביב כרמל: לא מחובר למציאות

ישראל אייכלר: אתה רוצה לראות שאני כן מחובר? - - - אתה מכיר אותי, נכון?      

אביב כרמל: אני מכיר אותך ובתחילת הדרך אני לימדתי אותך את מה שאתה שכחת שאתה יודע

ישראל אייכלר: תודה רבה, אני מבקש ממשרד העבודה למציאות שמציין העורך דין שתולים מעל בתי ספר - - -     

ישראל אייכלר: - - - נטען - - -     

רן כהן: ישראל, אנחנו לא משחקים במגרש בו אתה משחק את המשחקים שלך

רן כהן:  היום למשרד העבודה יש 13 חוקי בטיחות בתהליך

רן כהן:  אני לא חושב שיש משרדים – ברמת משרד, לא יחידה מקצועית – שיש להם כזאת עבודה ענפה, ולכן אף אחד פה לא ישן ולא נרדם ולא שותה תה עם ביסקוויטים בצהריים ומנמנם

רן כהן:  כל משרד המשפטים כבר גם הוא מתעסק בחקיקה

רן כהן:  אנחנו משנים פה חקיקה שלמה

רן כהן:  אתה יודע מה, יהיה נורא מעניין שחקיקת הבנייה שכבר סיימנו אותה תגיע אליך לוועדה

רן כהן:  נראה אז את התגובות שתהיינה, אני מניח שנזיז את הגבינה לכמה מהאנשים שהיום, כל עוד אין תקנות, הם מדברים זה - - -     

ישראל אייכלר: אנחנו מחכים לתקנות האלה

רן כהן: אנחנו סיימנו את העבודה והיא תגיע ליועצת המשפטית של הוועדה תוך מספר שבועות, בוודאות

ישראל אייכלר: תודה

ישראל אייכלר:  עכשיו לגבי המשקולת

רן כהן: אנחנו לא מקבלים ודוחים אמירות כלפי בעלי תפקידים במינהל שהם כאילו משרתים אינטרסים זרים

ישראל אייכלר: אני לא שמעתי את זה, שמעתי על משקולת

ישראל אייכלר:  אני רוצה לדעת

רן כהן: שמעתי מה הוא אמר וזה מה שהוא אמר

רן כהן: אנחנו לא נותנים אישורים לשום משקולת ושום קונפיגורציה של עגורן

רן כהן:  הדברים הללו מגובים בניירות של מכון התקנים או הוראות יצרן, זה לגיטימי וככה עובדים בתחום

רן כהן:  לא נדרש אישור מפקיד בירושלים כדי שיגיד לבעל אתה בנייה בחריש באיזה כיוון לייצב את העגורן שלו

רן כהן:  ככל שהיצרן נותן את ההוראות שלו, שומה עליו שהוא יודע מה שהוא עושה

ישראל אייכלר: אתה ראית את הוראות היצרן? הוראות היצרן גוברות על החוק במדינה?      

ישראל אייכלר: עכשיו חברי הכנסת

ישראל אייכלר: אני לא מבין, תענה, תענה למצלמה, הוראות יצרן גוברות על החוק במדינה?      

ישראל אייכלר: חבר הכנסת כסיף, בבקשה

עופר כסיף: תודה, אדוני, אני נכנסתי לכנסת לפני ארבע שנים והחוק הראשון שהגשתי היה בנושא של תאונות עבודה

עופר כסיף:  עד היום אני לא מצליח להעביר חוק זה

עופר כסיף:  אני מקווה החוק הזה יעבור בקרוב כי הוא קריטי להצלת חיים

עופר כסיף:  היו פה דיונים, לקחו בהם חלק גם אנשים שנמצאים פה היום

עופר כסיף:  כבר אלף פעמים דובר על המנופאים, על שעות עבודה ארוכות, על כך שלא מאפשרים מנוחה הולמת לאנשים שעובדים בעבודה כל-כך מסוכנת, על בעיות באתת, על 1,001 דברים

עופר כסיף:  אני שואל איפה אנחנו כמו שאמורים לדאוג לאזרחים, לעובדים, וגוררים את עצמנו במשך שנים כאשר מספר ההרוגים רק הולך ומעמיק

עופר כסיף:  חלאס עם זה

עופר כסיף:  הגיע הזמן שנתעורר ונעביר את החקיקה והאכיפה הראויה כדי שהאנשים האלה, שעובדים קשה לפרנסתם, ידעו שכשהם יוצאים בבוקר הם גם חוזרים

ישראל אייכלר: תודה

ישראל אייכלר:  אדמון בן ליש, בבקשה

אדמון בן ליש: אדי בן ליש, מנכ"ל התאחדות מעסיקי המנופאים

אדמון בן ליש:  אני רוצה להמשיך בנקודה שרועי הפסיק בה, במשפט האחרון הוא דיבר על תלושי משכורת שזה 50 / 50

אדמון בן ליש:  בכל הקשור בבטיחות מנופאים יש הסכם שבשתיקה בין היזמים, הקבלנים, מנהלי העבודה וחברות כוח האדם

אדמון בן ליש:  סוגרים עיניים באופן מוצהר, אין יכולת אכיפה

אדמון בן ליש:  אני לא אומר שאגף הסדרה ואכיפה לא עושה עבודה, הוא מנסה לעשות את העבודה אבל כאשר בשטח יש הסכם שבשתיקה, אם נותנים תלושי שכר ב-50% במזומן, אין אכיפה של שעות העבודה, אין אכיפה של רישיונות, מה מעמיסים, מה לא מעמיסים

אדמון בן ליש:  כל זה בגלל שאותו מנופאי יפחד לאבד את עבודתו

אדמון בן ליש:  אני נמצא פה בכל הוועדות קרוב לארבע שנים

אדמון בן ליש:  ביקשנו דבר אחד פשוט: לעשות ערבות לבטיחות כאשר הערבות הזאת תהיה מאוד משמעותית

אדמון בן ליש:  כבוד היושב-ראש, שאלת על צעדים שיכולים לפתור את הבעיה

אדמון בן ליש:  הערבות הזאת תפתור את כל נושא הבטיחות

ישראל אייכלר: משרד המשפטים עוסק בזה

אדמון בןליש: לא עושה שום דבר, אף אחד לא עוסק בזה

ישראל אייכלר: נציגת משרד המשפטים, האם ההצעה של איגוד המנופאים – אני לא אומר אם זה מקובל או לא – האם בדקתם את האופציה שלא כל אחד יוכל להיות מפעיל בלי שתהיה לו ערבות ואחריות?     

אדמון בןליש: אנחנו מדברים על ערבות של קרוב למיליון שקלים לחברת כוח אדם במקביל לחברות של עובדים זרים

אדמון בןליש:  למה חברות כוח אדם של עובדים זרים עובדות כמו שעון? היום, גם אם מנופאי עבר על החוק, חברת כוח האדם שמעסיקה אותו ממשיכה לעבוד

ישראל אייכלר: שמענו ואני רוצה תשובה של משרד המשפטים

הדיל יונס: שלום רב, הדיל יונס ממשרד המשפטים

הדיל יונס:  איזו מתכונת הגיעה למשרד המשפטים

אדמון בןליש: לא הגיע, זה מונח אצל חזי

הדיל יונס: משרד המשפטים נדרש לדברים כאשר הם מונחים על שולחנו

ישראל אייכלר: לא הגיעה אליכם ההצעה?     

הדיל יונס: לא ידוע לי על כך

ישראל אייכלר: משרד העבודה דן בהצעה?     

יובל גל אביעד: עומדת הצעה מסוימת

יובל גל אביעד:  הצעה שכזו צריכה לעבור תהליכים של RIA

ישראל אייכלר: אתה חייב להסביר לי מה זה RIA

יובל גל אביעד: מסמך הערכת השפעת רגולציה, זה בהתאם להחלטות ממשלה

יובל גל אביעד:  היום זה כבר מעוגן בחוק וזה היה בהחלטת ממשלה

דן ורשבסקי: אבל בחוק - - -     

ישראל אייכלר: לא להפריע, אני רוצה לשמוע את - - -     

אדמון בןליש: אבל הוא אומר דברים לא נכונים

יובל גל אביעד: אני לא אכנס לתהליכי ה-RIA בכל משרד ומשרד

ישראל אייכלר: ודאי שלא, רק רציתי להבין מה משמעות הדבר

ישראל אייכלר:  בטח כלל אצלנו - - -     

עופר כסיף: זה ראשי תיבות של הרב הרצוג

ישראל אייכלר: של הרב אברהם יצחק הכהן קוק

יובל גל אביעד: Regulatory impact assessment

יובל גל אביעד:  לעניינו: אנחנו נצטרך להעביר תהליך של RIA כי יש לזה משמעויות

אדמון בןליש: למה?     

ישראל אייכלר: זה לא ויכוח פה

אדמון בןליש: למה, זה מופיע בחוק, זה מופיע בחוק

ישראל אייכלר: אתה אומר שהנושא הזה נדון אצלכם?      

אדמון בןליש: לא נדון

יובל גל אביעד: הנושא הזה נמצא על השולחן

יובל גל אביעד:  הנה, הוא פה, הוא יענה, בשביל זה הוא כאן

יובל גל אביעד:  צריך להבין שיש להליך הזה השלכות, זה משהו שצריך לבחון אותו ולכן זה לא הגיע עדיין למשרד המשפטים ואפילו לא ללשכה המשפטית

יובל גל אביעד:  מדובר בנושא שצריך להיבחן

ישראל אייכלר: מי צריך לבחון את זה?      

דן ורשבסקי: למה בתאגידים זה כן ואצלנו לא?     

אדמון בןליש: זה מופיע בחוק, לא צריך שום בחינה, למה אתם - - -     

ישראל אייכלר: מי צריך לבחון את זה?      

דן ורשבסקי: הפועלים הזרים יותר חשובים מהפועלים הישראלים?      

אדמון בןליש: זה מופיע בחוק

אדמון בןליש:  בסמכות השרה ובאישור הוועדה להעלות את הערבות, זה מופיע בחוק

מאיר דוד: מאיר דוד, ראש מינהל אכיפה והסדרת חוקי עבודה

מאיר דוד:  יש בחוק קבלנו כוח אדם ערובה, הערבות מורכבת מהוצאות שכר של עובדים, זאת ערבות שונה מהערבות שמדבר עליה אדי או ממה שמבקשים פה להעלות

מאיר דוד:  מדובר בערבות חדשה, ערבות שונה לגמרי

מאיר דוד:  בגלל שכל רגולציה שהולכים להטיל על המשק מחייבת את התהליך הזה שדיבר עליו יובל תהיה חייבת להתבצע עבודה מול גורמים בלי עניין, גם הציבור הרחב

מאיר דוד:  בסופו של דבר, במידה שהנושא הזה יקבל את האישור להטלת הרגולציה אז יתבצע הליך החקיקה

מאיר דוד:  נהיה חייבים לעשות זאת בצורה מסודרת

אדמון בןליש: זה כתוב בחוק

מאיר דוד: אדי, נעשה את זה, אנחנו לא אומרים שלא, זה ייבדק

מאיר דוד:  יש לנו מנכ"ל חדש, נעלה את זה בפניו

מאיר דוד:  החוק היום מדבר על ערבות אחרת

אדמון בןליש: בחוק לא כתוב, כתוב שבסמכות מפקח עבודה ראשי להגדיר את הערבות ואת גובה הערבות, לא כתוב איזו ערבות, תקרא את החוק

ישראל אייכלר: אני מסכם את הקטע הזה בדיון בבקשה ממשרד העבודה ומשרד המשפטים לבחון, אני לא אומר שהוועדה אומרת שתעשו כך או אחרת כי הוועדה לא דנה ולא החליטה האם הערבות טובה או רעה ובאיזה סכום

ישראל אייכלר:  אמרת שיש לזה השלכות רוחב ואני מבין את זה

ישראל אייכלר:  אנחנו רוצים הצעה שלכם

רן כהן: זה ייבחן

ישראל אייכלר: לבחון בכל המישורים שאתם צריכים

דן ורשבסקי: כבודו, זה יסדיר את העבודה של הזרים והדבר הזה גם יכול להסדיר את העבודה של המנופאים

ישראל אייכלר: ולכן יש לבחון זאת

ישראל אייכלר:  נחכה לבחינה ולתשובה ובעזרת השם נרצה לקבל תשובה בדיונים הבאים

ישראל אייכלר: עכשיו לנושא השני: בקשה לדיון לפי סעיף 111(ה) לתקנון הכנסת - בנושא: הפעלת עגורנים מרחוק באתרי בנייה (של חברי הכנסת עאידה תומא סולימאן, אפרת רייטן מרום, דבי ביטון, חילי טרופר, מאיר כהן, אתי חווה עטיה, יונתן משריקי)

ישראל אייכלר:  אבקש מחברת הכנסת תומא סלימן לדבר על הנושא שביקשתם לדון בו

עאידה תומא סלימאן: תודה רבה, כבוד היושב-ראש, ביקשתי לכנס את הדיון מאחר שאנחנו ראינו בחודשים האחרונים מקרים מאוד מצערים של תאונות עבודה שהיו מעורבים בהם עגורנים וחלק מההתעניינות שלי בנושא של העגורנים זה בגלל שבונים ליד הבית שלי ואני רואה בדיוק את העגורן הגבוה

עאידה תומא סלימאן:  התחלתי לתהות איך עובדים בתוך התא הקטן הזה למעלה ואיך הם נמצאים כל היום

עאידה תומא סלימאן:  אני רואה את המפעיל יושב שם כל היום והתחלתי לשאול שאלות

עאידה תומא סלימאן:  מה שעניין אותי בכל הנושא הוא שגיליתי שמשנת 1999 במדינת ישראל החליטו שאפשר להפעיל את השליטה בעגורנים בשליטה מרחוק מן הקרקע על ידי שימוש באמצעים טכנולוגיים שמאפשרים את השליטה עם סיכון מינימלי של האנשים שיושבים למעלה וגם יכולת להבין את רמת הבטיחות בזירה בצורה טובה יותר

עאידה תומא סלימאן:      הבנתי שהמשרד החליט והמינהל החליט ב-2021 להפסיק את השיטה הזו ולאסור עבודה בצורה כזו בלי להסביר למה

עאידה תומא סלימאן:  פניתי בשאילתה לשר וביקשתי להבין על סמך מה התקבלה אותה החלטה ומה ההיגיון שעומד מאחוריה, במיוחד לאור העובדה שהיא מופעלת בהרבה מדינות בעולם והוכיחה את עצמה, ופעלה מ-1999 עד שני 2021 גם בישראל והוכיחה את עצמה במדינה

עאידה תומא סלימאן:  אני לא זוכרת שהיה מקרה שפתאום - - -     

דן ורשבסקי: עאידה, לא מקרונית

דן ורשבסקי:  מפעילים משלט, אבל קרונית? אין דבר כזה

עאידה תומא סלימאן: בסדר

עאידה תומא סלימאן:  הפניתי כמה שאלות ובמשרד החליטו להתעלם מהשאלה העיקרית – מדוע נאסר על הפעלת עגורנים מהקרקע

עאידה תומא סלימאן:  בתשובה שקיבלתי נכתב: "הנדון, שאילתה בנושא הפעלה מרחוק של עגורנים" אבל דיברו על ייבוא עגורנים

עאידה תומא סלימאן:  לא שאלתי על ייבוא עגורנים, לא התעניינתי בייבוא, מה גם שזה לא התפקיד שלכם לקבוע בענייני ייבוא ובעניינים טכנולוגיים אחרים

עאידה תומא סלימאן:  אני מבקשת להבין פעם אחת ולתמיד על סמך מה נתקבלה ההחלטה הזו

עאידה תומא סלימאן:  מתי יש אפשרות לשנות את ההחלטה, אם יש

עאידה תומא סלימאן:  אתם כותבים לי פה שגורמים נוספים וגופים סטטוטוריים הכפופים למדינה ואשר עוסקים בבטיחות ביקשו להסב את תשומת לב המשרד לכך שהטכנולוגיה לא תקפה מבחינה הנדסית

עאידה תומא סלימאן:  אני מבקשת לדעת מי הם הגופים המדוברים, למה הטכנולוגיה לא תקפה

עאידה תומא סלימאן:  לתת תשובות ענייניות אם לא הצלחתי להוציא בשאילתה

ישראל אייכלר: תודה רבה

ישראל אייכלר:  חבר הכנסת לשעבר אייל בן ראובן יסביר לנו על מה מדובר ואיך מפעילים מרחוק דבר שכזה

איל בן ראובן: (מלווה את דבריו בהקרנת מצגת)     שלום חברים, אני רוצה להציג לכם מדוע הפעלת מנופי צריח מרחוק היא מתבקשת ונדרשת

איל בן ראובן:  בהינתן שהטכנולוגיה מתפתחת ומתקדמת לכיוון שניתן לעשות את זה בצורה מאוד-מאוד נכונה וטובה

איל בן ראובן:  בכלל, אדוני, אמרתי לך כבר בעבר שטכנולוגיה היום הופכת למרכיב מאוד חשוב בכל סוגית האיכות והבטיחות בכלל ובבנייה בפרט

איל בן ראובן:  אני רוצה להציג לכם בדקה, בסרטון קצרצר, על מה אנחנו מדברים בכלל

איל בן ראובן:  יש מספר חברות בישראל שפיתחו את הפעלת המנוף מלמטה באמצעות קרונית כמו שמפעילים מל"טים

איל בן ראובן:  אנחנו מפעילים מל"טים בכל מיני מקומות

איל בן ראובן:  אני אומר לך שלא סביר שעד היום לא נמצא פתרון של אדם לעמוד בגובה 40 מטר ולהפעיל את הדבר הזה

ישראל אייכלר: בכל העולם חושבים שזה צריך להיות כך, רק פה לא

ישראל אייכלר: נראה

ישראל אייכלר:   (מוקרן סרטון קצר)

ישראל אייכלר: חבר הכנסת לשעבר בן ראובן, בבקשה

דן ורשבסקי: - - - אייל בן ראובן מציג סרטון, איך זה אמור למנוע עלייה וירידה של מנופאי למנוף, תסביר לי

ישראל אייכלר: אנחנו נשמע את ההסבר, שאלתך נכונה

איל בן ראובן: ורשבסקי, כבר הסברת לי פעם שבכנסת אתה צועק עלי, אז תקשיב, אני נותן לך לדבר, אתה תן לי לדבר

דן ורשבסקי: אבל זה לא נכון

ישראל אייכלר: שאלת שאלה, זה לגיטימי

ישראל אייכלר:  להגיד: "לא נכון" זה לא לגיטימי

איל בן ראובן: אסביר על מה אנחנו מדברים

דן ורשבסקי: יש תקנות שאומרות משהו אחר

ישראל אייכלר: פעם מישהו שאל אותי משהו ואמר לי אחר כך: "רגע, מי אומר"

ישראל אייכלר:  אמרתי לו: "אתה שאלת אותי, מי ביקש ממך לשאול אותי?"

דן ורשבסקי: אני מצטער

ישראל אייכלר: תודה, עכשיו איל יענה

איל בן ראובן: אני בא ממקום של בטיחות ובטיחות בלבד, משם אני מציג את הנושא

איל בן ראובן:  ניסיתי למצוא מגבלות שבגינן לא ניתן להפעיל את המנוף מן הקרקע, חיפשתי ולא מצאתי

ישראל אייכלר: האם המפעיל יצטרך לשבת למעלה?     

דן ורשבסקי: הוא אומר שזה מונע את עליית המפעיל

ישראל אייכלר: אז הוא לא צריך לעלות

דן ורשבסקי: הוא צריך לעלות, הוא חייב לעלות, לפי התקנות המנופאי חייב לעלות, לא כדי לעלות על המנוף אלא כדי לעשות בדיקת בוקר

דן ורשבסקי:  יש פה הטעייה

דן ורשבסקי:  כיסא ארגונומי, מה מפריע עכשיו לשים כיסא

ישראל אייכלר: אולי איל יסביר

דן ורשבסקי: - - - אבל זה דיון יותר מעמיק

דן ורשבסקי:  מה, לא צריך רישיון על מנוף פתאום? מה, כל אדם בלי רישיון - - -     

אביב כרמל: ברור שצריך רישיון - - -      

ישראל אייכלר: יש לי תחושה - - -     

דן ורשבסקי: אני בעד המערכת אבל איך שמציגים אותה, אדוני, זה להכניס עוד הרוגים לענף

דן ורשבסקי:  למה? איך זה ימנע את התאונה הבאה?      

עאידה תומא סלימאן: זה פעל מ-1999 ועד שנת 2021

דן ורשבסקי: לא, מה פתאום, מה פתאום, אין מערכת כזאת

דן ורשבסקי:  תקשיבו, בואו נעשה ועדה - - -     

ישראל אייכלר: או שלא הבנתי את איל בן ראובן או שאתה לא הבנת את איל בן ראובן

ישראל אייכלר:  הוא אומר שאתה לא תצטרך לעלות על העגורן

דן ורשבסקי: אין דבר כזה, מי יעשה את הבדיקות לעגורן

דן ורשבסקי:  הרי כל מנופאי - - -      

ישראל אייכלר: - - - בלי לשבת 12 שעות - - -      

דן ורשבסקי: כבודו, עדיין

עאידה תומא סלימאן: יש הבדל בין לעלות בבוקר לעשות את הבדיקה ולא להיות בתוך התא הזה - - -      

דן ורשבסקי: כתוב שזה חוסך זמן, איפה זה חוסך זמן

דן ורשבסקי:   ,  

ישראל אייכלר: כבוד היושב-ראש, צריך להבין שכל מערכות העגורן נמצאות למעלה, כשהמנופאי נמצא למעלה הוא מגיש תקלות, הוא רואה בעיות - - -      

איל בן ראובן: עוד לא התחלתי לדבר

ישראל אייכלר: עכשיו שיהיה שקט

ישראל אייכלר:  סדרנים, מי שלא יהיה בשקט, תנו לו כוס מים בחוץ שיירגע

איל בן ראובן: לא מדובר פה על כך שאי-אפשר לעלות למעלה, המנוף יישאר עם אפשרות לעלות למעלה

איל בן ראובן:  מדובר על ההפעלה של המנוף לכל אורך היום, את זה יעשו מקרונית מלמטה כמו שמפעילים מל"ט

איל בן ראובן:  השיטה נותנת תנאים למנופאי, כמו שראיתם פה, הרבה יותר נוחים

איל בן ראובן:  כבוד היושב-ראש, יש מנופאים מצוינים שיושבים למעלה, אני אומר לך שכשהייתי חבר כנסת הסתובבתי וראיתי מה קורה כאשר מנופאי נמצא למעלה עם בקבוק ויסקי מצד אחד ועם מנגלים בכל מיני מקומות

אריאל ויינשטיין: עם כל הכבוד, רובנו אנשי משפחות, לא מסטולים ולא נרקומנים

אריאל ויינשטיין:  רובנו נושאים בעול עבור המשפחות שלנו

אריאל ויינשטיין:  אל תשים את התמונה הזאת בראש שלך, מנופאים הם אנשים שעובדים קשה

ישראל אייכלר: אם אתה רוצה להישאר פה תצטרך לדבר רק כשאתן לך רשות דיבור, אני קובע כמה כל אחד מדבר

איל בן ראובן: יש מנופאים יוצאים מן הכלל ויש תקלות

איל בן ראובן:  אני מדבר על הפיקוח ועל השליטה על עבודת המנופאי

איל בן ראובן:  המנופאי שולט על עבודת המנוף מלמטה באמצעות 8–10 מצלמות

איל בן ראובן:  ישבתי בקרונית כזאת והפעלתי את הדבר הזה (לא כמנופאי)

איל בן ראובן:  אחד מנקודות התורפה הגדולות ביותר היא החיבור של מטען לזרוע כשהמנופאי נמצא למעלה הוא יכול לשלוט בכך רק באמצעות - - - שנמצא למטה

איל בן ראובן:  כאשר הוא יושב למטה עם כל המצלמות הוא רואה בכל נקודת זמן את האצבעות של האדם וכן שליטה מוחלטת במרחב

איל בן ראובן:  אני אומר לך שכאשר קרון כזה יפעל הוא יהפוך להיות חמ"ל הבטיחות של האתר

איל בן ראובן:  גם מנהל העבודה יוכל להיכנס לשם ולראות את כל סוגיות הבטיחות האפשריות מהדבר הזה - - -      

ישראל אייכלר: הבנתי

איל בן ראובן: אני רוצה להזמין אותך

איל בן ראובן:  אני אומר לך שאין טוב ממראה עיניים

איל בן ראובן:  יש היום מקומות כאלה שעובדים בהם

איל בן ראובן:  אני שואל את מינהל הבטיחות, גם אני מעוניין לדעת, אדוני, לפני שנה וחצי דחפתי את הטכנולוגיה הזאת בכל הכוח

איל בן ראובן:  מינהל הבטיחות עצר את הפיתוח של הדבר הזה ואני חושב שבשם הבטיחות כדאי שמינהל הבטיחות יבוא הנה בעוד חודש ויציג דרך פעולה לקידום הנושא הזה

איל בן ראובן:  אני חושב שזה דבר נכון - - -     

ישראל אייכלר: קודם כל - - - אחר כך שיבוא עם בטיחות - - -     

ישראל אייכלר: אני לא זוכר את השם שלך אבל אני זוכר שאתה עורך דין

ישראל אייכלר:  אתה מבין מה שאמרתי קודם, מי שידבר בלי רשות דיבור יצא החוצה

ישראל אייכלר:  חבר הכנסת מישרקי, בבקשה

יונתן מישרקי: תודה, אדוני היושב-ראש, אנחנו מעבירים הרבה מאוד שעות דיון בנושא בטיחות בעבודה

יונתן מישרקי:  זה בא לידי ביטוי בהרבה מאוד דיונים שהיושב-ראש מכנס לצורך העניין

יונתן מישרקי:  אנחנו שואלים שאלה פשוטה ואנחנו רוצים לקבל עליה תשובה

יונתן מישרקי:  האם בשנת 2023 אנחנו מסוגלים לעבור ולהתקדם להפעלה מרחוק בכל דרך שלא תהיה, אם זה מתוך קרוואן או מתוך שליטה אחרת

יונתן מישרקי:  לכאורה זה דבר שהוא מתבקש, אנחנו מבינים את המשמעות של עובד שנמצא מעל 10 שעות בתוך תא קטן

יונתן מישרקי:  ראינו את הרוחות ושמענו על האסונות

יונתן מישרקי:  השאלה היא פשוטה, אני שם בצד את נושא שכר המנופאים - - -     

דן ורשבסקי: לא שכר, איך תמנע את התאונות

ישראל אייכלר: לא לדבר עכשיו

יונתן מישרקי: אנחנו לא אומרים למנופאים שהם מיותרים, אנחנו מבקשים לשאול למה הפונקציה שעובדת למעלה לא יכולה לעבוד מלמטה באותה הצורה עם התקנות ועם האפשרויות לדאוג לכך

יונתן מישרקי:  אם צריך לעלות למעלה בתחילת היום ולבדוק, כמובן שהמשרד ייקח על עצמו לבדוק את הדברים

יונתן מישרקי:  שדורשים תיקון וחידודים

יונתן מישרקי:  האם לא הגיע הזמן שנתקדם ונדאג לבטיחות העובדים שלנו? עלינו למנוע כל מיני אסונות שיכולים לבוא

יונתן מישרקי:  גם אם נדרש לעלות ולרדת וזה לוקח חצי שעה זה לא דומה לאדם שיושב למעלה מעל 10 שעות

יונתן מישרקי:  אני מבין שנעשתה כבר עבודה והיו כמה מסמכי RIA ושיש המלצות

יונתן מישרקי:  אני רוצה להבין מאנשים המשרד מדוע לא לאמץ שיטת עבודה זו

ישראל אייכלר: אני רוצה לשאול את המהנדס אריאל סופר את השאלות ששאל חבר הכנסת מישרקי

אוריאל בוסו: שלום, אדוני היושב-ראש, נאמרים פה דברים חשובים ואנחנו רואים את זה בשטח

אוריאל בוסו:  רק היום בבוקר הקמנו עגורן צריח ובאתי לכאן לאחר הקמתו

אוריאל בוסו:  יש לי אמון מלא במינהל הבטיחות, יש דברים שכמובן אפשר לבקר כמו כל אזרח אבל יש לי אמון מלא בהם

אוריאל בוסו:  גם הנושא הזה של הפעלה מרחוק, אני לא רואה, ימשכו עד שלא יהיה מנוס מלפתח את האופציה הזאת

אוריאל בוסו:  אם יורשה לי, אני טייס, יש מטוסים שאתה עולה למטוס ולפני כן אתה מבצע בדיקות ולעומת זאת יש מזל"ט שיודע לבדוק את עצמו

ישראל אייכלר: אתה יודע שהמל"ט מסכן את פרנסתם של הטייסים

אוריאל בוסו: זו לא הנקודה

אוריאל בוסו:  אז כשאני יושב בקוקפיט אני בודק את המטוס לפני ההפעלה ויש מפעיל עגורן שיפעיל את הדברים מרחוק

אוריאל בוסו:  אין מציאות כזאת שזה לא יקרה, זה יקרה וזו שאלה של זמן וכסף

אוריאל בוסו:  תהיה הפעלה של מנופים מרחוק

אוריאל בוסו:  אתה תראה הרבה יותר טוב גם בראות פחות טובה

אוריאל בוסו:  מר כהן דיבר לפני כן על הסדרה, הייתי שמח לשאול את אדוני האם היא תכלול את נושא מטפס התרנים והמנהל המקצועי

אוריאל בוסו:  היום מקימי העגורן נקראים מטפסי תרנים, אתמול הם היו עסוקים בלהקים אנטנות, אותם ארבעה הרוגים שהיו ביבנה

אוריאל בוסו:  עד לרגע זה אני לא יודע האם משרד העבודה הולך לקבוע מה המטפס צריך לדעת או שכל מקים אנטנות יכול להרכיב ולפרק עגורני צריח

אוריאל בוסו:  אני כותב תוכניות בטיחות להקמה ופירוק, חלקם באו מתחומים לא קשורים

אוריאל בוסו:  העגורן שהיה מעורב בתאונה לפני יומיים, דיבר פה דן לפני כמה דקות, אין דבר כזה שהעירייה תפקח על כל דבר שקורה באתרים

אוריאל בוסו:  יש התראה למזג אוויר סוער, יש ממונה בטיחות באתר, יש מנהל עבודה באתר, הם צריכים לקחת את הנושא הזה בחשבון

אוריאל בוסו:  מרגישים מזג אוויר סוער – יש לעצור את המנוף, לא ללחוץ על המנופאי ולא לצפות שגורמים חיצוניים כמו העירייה יעשו את העבודה בשבילך

אוריאל בוסו:  אני מתחבר לישיבה הקודמת, אדוני דיבר על יזמים וקבלנים, אם כבודו זוכר

אוריאל בוסו:  האחריות צריכה להיות שם

אוריאל בוסו:  ברגע שיהיה יותר משקל על כתפיהם של היזמים והקבלנים הם יותר יחששו ללחוץ על העגורנים לעבוד

אוריאל בוסו:  דבר נוסף: דיבר גם השר בן צור בוועדה הקודמת על כך שרוצים שמפקחי העירייה ייקחו חלק בנושא בקרת בטיחות, והעיריות לא אוהבות את הסיפור

אוריאל בוסו:  רציתי להציע לאדוני, גם שמעתי בשטח מכל מיני אנשים, גם אני כממונה: יש הרבה אנשים טובים שהיו רוצים להתנדב ולסייע, יש אנשים שעוברים ברחוב ורואים מנוף שמתקרב לכבל חשמל, רוצים ליצור תקשורת עם גורם מסוים כדי לאכוף את זה

אוריאל בוסו:  אני חושב שגם המדינה יכולה לעזור בזה כי זה עוד כוח אדם שמפקח

אוריאל בוסו:  אין עם מי לדבר

אוריאל בוסו:  אני חושב שאם כבודו ינסה לקדם את הנושא הזה ולאפשר לאנשים שעושים את זה בהתנדבות, אתה רואה משהו רעוע

אוריאל בוסו:  איזה גורם מקשר שיהיה לנו במשרד העבודה

אוריאל בוסו:  אנחנו יכולים לדאוג להרבה "חיילים" בשטח שיוכלו לפקח

ישראל אייכלר: תודה

ישראל אייכלר:  פעם היה דבר כזה לגבי תאונות דרכים

ישראל אייכלר:  אנשי משרד העבודה, למה אין את זה בעולם כולו? אני רוצה שקודם כל הסינים ינסו את זה ואז אנחנו

הדיל יונס: אני רוצה להעביר הבהרה לפרוטוקול מטעם משרד המשפטים, חשוב לשים את השיח הזה בקונטקסט חשוב

הדיל יונס:  ישנה עתירה תלויה ועומדת של סקייליין שהמדינה היא המשיבה בעתירה

הדיל יונס:  חשוב שהתייחסות משרד העבודה תתכנס לתוך מסגרת העתירה

הדיל יונס:  אנחנו יודעים שיש דיון ב-25 ביולי וגם מפגש של העותרים עם מפקח העבודה הראשי

הדיל יונס:  חשוב להמתין להכרעת בית המשפט בעניין הזה אז לא נוכל להרחיב יותר מעבר לעמדת המדינה שהוגשה בעתירה זו

הדיל יונס:  אפשר שמינהל הבטיחות יתייחס במסגרת העתירה

ישראל אייכלר: משרד העבודה צריך לענות לנו בדיוק כמו שהוא צריך לענות לבית המשפט כי הפרלמנט הוא הזרוע המפקחת

ישראל אייכלר:  יש גם זרוע משפטית אבל זה לא סותר ולא מגביל

ישראל אייכלר:  אנחנו רוצים תשובות ממשרד העבודה, מה הסיבה שאתם בעד או נגד ומה הנימוקים

חזי שורצמן: ראינו סרט תדמית על הקרוניות

חזי שורצמן:  אבקש להוריד אזכורים של מנופאים שנפלו אל מותם בגלל שלא היו קרוניות לכאורה

חזי שורצמן:  ראיתי אזכור למנופאי באור עקיבא שנהרג על הקרקע, הוא לא נהרג על הקרקע

חזי שורצמן:  אני מבקש מאוד, בשם המשפחות, להוריד את אותם אנשים

חזי שורצמן:  זה לא יפה ולא יאה

ישראל אייכלר: זה לא מה ששאלתי

חזי שורצמן: נכון, זה היה משהו אישי, אני מרשה לעצמי

חזי שורצמן:  לגבי איסור הפעלה מרחוק: האיסור נוגע רק בעגורני צריח

חזי שורצמן:  אנחנו חושבים ורואים, חווינו גם שהפעלה של כלי אימתני לא יכולה להיעשות מלמטה על ידי מישהו שמחזיק קופסא קטנה ולא רואה מבט היקפי של האתר

חזי שורצמן:  הוא נמצא בנקודה מסוימת באתר

איל בן ראובן: חזי, זה לא מה שהצגתי

חזי שורצמן: אני מתייחס למה שאמרה חברת הכנסת

חזי שורצמן:  איסור הפעלה מרחוק מתייחס אך ורק לעגורן צריח כי זה מה שראינו

חזי שורצמן:  חסכנו אירועים רבים של כמעט ונפגע כאשר ההפעלה עברה ללמעלה

חזי שורצמן:  אתייחס לקרונות: הוצגו קרונות על ידי שתי חברות שלא אזכיר את שמן

חזי שורצמן:  חברה אחת הציגה קרון ובו שש מצלמות, חברה אחרת הציגה קרון ובו שמונה מצלמות

חזי שורצמן:  הוצגו גם כיסויים בטווחים שונים

חזי שורצמן:  אז מה, משרד ממשלתי אמור לאשר לפי מצגות? הרי נקבע בתקנות שכל שינוי במנגנון ההפעלה של העגורן, יש פה שינוי במנגנון ההפעלה, קרון שנמצא מחוץ לכלי, לפי התקנה זה מצדיק רישום דגם מחדש

חזי שורצמן:  צריך לבדוק את העניין על ידי מכון התקנים, מעבדה מאושרת ומעורבות של היצרן עצמו

חזי שורצמן:  היצרן עצמו לא יודע שמפעילים לו את העגורן מבחוץ

חזי שורצמן:  איך, האם הרכב שלך יופעל מבחוץ על ידי מישהו אנונימי?     

ישראל אייכלר: אתה רוצה להגיד שלכל המוצר הזה זה מישהו שהתלבש על מוצר אחר?     

חזי שורצמן: אני לא ראיתי אישורים של מעבדה מאושרת (כפי שמקובל בעגורני צריח)

חזי שורצמן:  המוצר הזה מתערב במנגנון ההפעלה

עאידה תומא סלימאן: חזי, למה לא עניתם לי את כל מה שאמרת עכשיו, למה אני צריכה לקבל - - -     

חזי שורצמן: אני לא יודע מה קיבלת

ישראל אייכלר: עכשיו הוא רוצה להשיב

עאידה תומא סלימאן: עכשיו הוא אומר לי שמכון התקנים לא בדק

עאידה תומא סלימאן:  הוא ענה לי - - -     

חזי שורצמן: אני לא עניתי, מי חתום על המכתב? אני לא יכול להתייחס למשהו שאני לא רואה

חזי שורצמן:  כבוד היושב-ראש, האם הנוכחים פה יודעים בכמה מקומות מופעל הקרון בעולם? אפס, לא מופעל

חזי שורצמן:  היינו במעבדה בגרמניה

חזי שורצמן:  המארחים הגרמנים נעו בכיסאם בחוסר נוחות ואמרו: "אצלנו זה לא יהיה, לא על אדמת אירופה"

חזי שורצמן:  זה מסוכן, המפעיל צריך להיות למעלה, המפעיל צריך לראות את כל האתר

חזי שורצמן:  יש מצלמה בתוך התא, הוא לא צריך לרדת למטה

חזי שורצמן:  מה פתאום להפעיל כמה עגורנים במקביל? רמת הקשב הנדרשת להפעלת עגורן אחד היא מעל ומעבר, אתה צריך להיות כמו טייס

חזי שורצמן:  מה זו ההשוואה למזל"ט? מזל"ט טס בשמיים בלי טייס, פה יש קרבה לאנשים - - -     

ישראל אייכלר: אבל מזל"ט מפציץ נקודות מרוחקות על הסנטימטר, הוא נכנס לחלון של מחבל באמצע השינה ומעיר אותו

עאידה תומא סלימאן: כבוד היושב-ראש, מאיפה אתה יודע את זה? זה כמו שאני אדבר על זה

ישראל אייכלר: אני אוטו-דידקט

חזי שורצמן: יש תקנים עולמיים לכל דבר

חזי שורצמן:  כך מייצרים פלאפון וכך מייצרים פיקוד על מנוף

ישראל אייכלר: - - - מישהו אחר - - -     

קריאות: - - -     

יונתן מישרקי: הטענות שאתה מביא הן בסדר

חזי שורצמן: לא טענות, נתונים

יונתן מישרקי: הנתונים נכונים אבל מדינת ישראל לא צריכה לפגר אחרי העולם בעניין הזה

חזי שורצמן: חבר הכנסת מישרקי, אין את זה בעולם

יונתן מישרקי: - - - היה קיים בעולם ברוב המדינות המתוקנות

יונתן מישרקי:  מתחילים להיכנס לעולמות הללו ואולי כדאי שתתחילו היום כדי שלא נפגר בעתיד זאת כדי לשמור על בטיחות העובדים

חזי שורצמן: אנחנו שומרים על בטיחות העובדים

עאידה תומא סלימאן: בינתיים לא בהצלחה

ישראל אייכלר: רבותיי, אני רוצה לומר משהו מתחום אחר

ישראל אייכלר:  יש רכב שאני לא רוצה להגיד את שמו כי אני מנוע מכך כיושב-ראש ועדה

ישראל אייכלר:  יש רכב שיש לו מנגנון נהג אוטומטי

ישראל אייכלר:  מכל הרכבים שיש ברכב הזה יש הכי הרבה תקלות

ישראל אייכלר:  הרכב הפשוט, המכונה הפשוטה שאנחנו מכירים, לא שומעים כל-כך הרבה תלונות ומקרי ריקול

ישראל אייכלר:  אני בעד הרעיון של אייל בן ראובן שצריך לשבת ולדון

ישראל אייכלר:  הייתי פעם בקוקפיט של מטוס והראו לי שכל הטיסה, מההמראה ועד הנחיתה הטייס אוטומטי לחלוטין והוא צריך להיזהר לא להירדם

ישראל אייכלר:  במקרה שמשהו לא יפעל אז הוא צריך להיכנס למערכת ההטסה הרגילה

ישראל אייכלר:  המטוס טס מישראל ועד ניו-יורק באופן ממוחשב

ישראל אייכלר:  הרעיון שלך הוא מצוין, השאלה היא איך אנחנו עושים את זה בזהירות

איל בן ראובן: מדינת ישראל היא אחת המובילות בעולם מהבחינה הטכנולוגית ואני גאה בכך

איל בן ראובן:  כל מה שאני מבקש ממינהל הבטיחות הוא הכרה בכך שהדבר הזה נכון מאוד גם בשביל הנושא של הבטיחות

חזי שורצמן: לא בטוח

איל בן ראובן: אז תבוא לראות

חזי שורצמן: ראיתי ולא התרשמתי

איל בן ראובן: אני ראיתי, כבוד היושב-ראש

דן ורשבסקי: אבל אתה לא מנופאי, אתה לא מבין את - - -     

איל בן ראובן: אני מבקש להשלים את המשפט

איל בן ראובן:  אני מציע שמינהל הבטיחות יציג לך מה צריך לעשות כדי שהנושא הזה יקודם

טלי גוטליב: לשמוע את המנופאים זה הכי חשוב

איל בן ראובן: יש באנגליה ובפינלנד שימוש בזה

איל בן ראובן:  מדינת ישראל צריכה להוביל בנושא הזה, אין לי ספק

ישראל אייכלר: אני מקבל את ההמלצה של אייל

ישראל אייכלר:  אני מבקש ממשרד העבודה ומכל המשרדים הקשורים לבדוק את העניין הזה, ללמוד אותו טוב, ואולי ישראל תהיה הראשונה בעולם – אני מעדיף להיות השני – צריך לדעת שהעולם הולך לקראת זה

ישראל אייכלר:  מטוסים אזרחיים יטוסו כך, היום קשה למצוא נהג שנוהג על גיר ידני

ישראל אייכלר:  נחכה עם זה עד שתלמדו את הנושא ועד שתהיו מגובים באופן מקצועי ותערכו את הניסויים

ישראל אייכלר: איפה יעשו את זה? 

ישראל אייכלר: באתרי ניסויים

ישראל אייכלר:  אני לא יועץ של חברות אלקטרוניקה איך לעשות, יש בעולם התפתחויות טכנולוגיות מאוד יפות

ישראל אייכלר:  אנחנו בעד הדבר הזה, אם ישראל תהיה הראשונה שהפעילה ועשתה ואנשים יכולים לבנות בניינים כך – אנחנו נברך על כך

ישראל אייכלר:  עם זאת, עלינו לדאוג לפרנסת העגורנים

דן ורשבסקי: כבודו, אתה מאבד רגש של המנוף

ישראל אייכלר: לא צריך, סיכמתי את הדיון

ישראל אייכלר:  תודה רבה הישיבה נעולה